EkBass/fiwiki-20250220-pages-articles huggingface dataset:
STS-51-L

STS-51-L oli 25. avaruussukkulalento ja kymmenes avaruussukkula Challengerin lento. Laukaisu tapahtui 28. tammikuuta 1986. Lento päättyi katastrofaalisesti, johtaen sukkulan tuhoutumiseen ja kaikkien miehistön jäsenten kuolemaan. Tutkimuksissa havaittiin, että noin 58 sekuntia laukaisun jälkeen oikeassa apuraketissa oli nähtävissä liekki. Apuraketin o-rengastiiviste oli pettänyt, ja liekkisuihku heikensi apuraketin ja polttoainetankin välistä rakennetta, johtaen lopulta suihkua lähinnä olevan kiinnikkeen irtoamiseen ja apuraketin liikkumiseen jäljellä olevien kiinnikkeiden varassa. Apuraketti osui lopulta polttoainetankkiin ja noin 73 sekuntia laukaisun jälkeen ulkoinen polttoainetankki hajosi aerodynaamisen rasituksen takia, ja koko sukkula peittyi tulipalloon. Onnettomuus ei siis ollut varsinainen räjähdys, vaan kyseessä oli polttoainetankin ja muiden heikompien osien hajoaminen valtavien voimien alla. Tietyt osat, kuten sukkulan miehistöhytti ja apuraketit, kestivät nämä voimat ja jatkoivat lentoaan. Miehistöllä ei ollut mitään mahdollisuuksia selvitä törmäyksestä mereen, tosin ei ole täysin varmaa kuolivatko kaikki sukkulan hajotessa vai pysyivätkö jotkin hengissä veteen putoamiseen asti.Joseph P. Kerwin's letter to Admiral Truly nasa.gov ==Tavoite== Lennon päätavoitteena oli TRDS-2-satelliitin laukaiseminen ja SPARTAN-203-koe, jonka tarkoituksena oli tutkia Halleyn komeettaa. Muita tavoitteita olivat Fluid Dynamics Experiment (FDE); Comet Halley Active Monitoring Program (CHAMP); Phase Partitioning Experiment (PPE); ja kolme Shuttle Student Involvement Program (SSIP)-koetta. Lähtö televisioitiin laajalti, ja Yhdysvalloissa sitä seurattiin mm. kouluissa, koska Christa McAuliffe oli valittu "opettaja avaruudessa" ("Teacher in Space")-ohjelmaan. Tähän ohjelmaan liittyen McAuliffen oli tarkoitus tehdä televisioitavia oppitunteja sukkulan kyydissä. Tämä ohjelma toteutettiin myöhemmin lennolla STS-118 elokuussa 2007. == Miehistö == # Francis Scobee, komentaja # Michael J. Smith, pilotti # Judith Resnik # Ellison Onizuka # Ronald McNair # Gregory Jarvis # Christa McAuliffe == Lähteet== Luokka:Avaruussukkulalennot Luokka:Onnettomuudet Yhdysvalloissa Luokka:Ronald Reaganin presidenttikausi Luokka:Vuoden 1986 onnettomuudet
Iván Kaviedes

Jaime Iván Kaviedes Llorenty (s. 24. lokakuuta 1977 Santo Domingo de los Colorados, Ecuador) on ecuadorilainen jalkapalloilija. Hän on pelipaikaltaan hyökkääjä. Kaviedes on yksi Ecuadorin parhaista pelaajista ja hän oli ensimmäinen ecuadorilainen pelaaja eurooppalaisessa ammattilaisjoukkueessa. Hän nousi kuuluisuuteen tehtyään yhden kauden aikana 43 maalia Club Sport Emelecin riveissä kotimaassaan. Tämän jälkeen hän siirtyi Italian Serie A:han Perugian joukkueeseen. Kaviedes ei kuitenkaan menestynyt siellä, ja hän on sen jälkeen pelannut useissa joukkueissa Euroopassa ja Etelä-Amerikassa, muun muassa argentiinalaisseura Argentinos Juniorsissa. Kaviedes pelasi Ecuadorin maajoukkueessa Japanin ja Etelä-Korean MM-kisoissa 2002 sekä Saksan MM- kisoissa 2006; jälkimmäisissä hän teki Ecuadorin kolmannen maalin alkulohko- ottelussa Costa Ricaa vastaan. Kaikkiaan hän pelasi 57 maaottelua ja teki niissä 16 maalia vuosina 1998–2011. == Lähteet == Luokka:Ecuadorilaiset jalkapalloilijat Luokka:Vuonna 1977 syntyneet Luokka:Elävät henkilöt
T2

T2 on ruotsalaisen rockyhtye Takidan ensimmäinen EP-levy. Se julkaistiin vuonna 2000. == Kappaleet == # Leave me alone # It's the booze talking # Asleep # Give into me # A point of view Luokka:Vuoden 2000 EP:t Luokka:Takidan albumit
Thorns (Takidan albumi)

Thorns on Takida-nimisen rock-yhtyeen neljäs EP-CD. Se julkaistiin vuonna 2004. == Kappalelista == # Broken # Tear it up # Another Day # Stay in the rain # Apprecihated # Give into me (ridin' high version) Luokka:Vuoden 2004 EP:t Luokka:Takidan albumit
Blacksad

Blacksad on espanjalaisten sarjakuvakäsikirjoittaja Juan Diaz Canalesin ja sarjakuvapiirtäjä Juanjo Guarnidon luoma sarjakuvahahmo. Päähenkilö John Blacksad on isokokoinen musta kissa, jonka seikkailut sijoittuvat 1940–1950-lukujen Yhdysvaltoihin, tarkemmin ottaen New Yorkiin. Sotaveteraani Blacksad on ammatiltaan yksityisetsivä, jonka toimeksiannot muuttuvat yleensä henkilökohtaisiksi kosto- tai pelastusretkiksi. Blacksad ei ole lastensarjakuva, vaikka seikkailevien hahmojen kasvonpiirteet onkin lainattu eläinmaailmasta, hieman samaan tapaan kuin Ankardossa. Kaikki hahmot kävelevät kahdella jalalla, niillä on kädet, ne puhuvat ja niillä on ihmismäisiä motiiveja. Tosin joitain eläinmaailmaan liitettyjä stereotyyppisyyksiä on saatettu ottaa mukaan, esimerkiksi saksanpaimenkoira jämäkkänä poliisikonstaapelina tai lisko pahana kätyrinä. Ensimmäinen suomenkielinen Blacksad-albumi Kissa varjoisilta kujilta ilmestyi syksyllä 2006. Lisäksi Suomessa on tähän mennessä julkaistu muutamia lyhyitä tarinoita sarjakuvalehti Jysäyksessä. Sarjan tekijät Juanjo Guarnido ja Juan Diaz Canales vierailivat Helsingin sarjakuvafestivaaleilla syyskuussa 2006. John Blacksad seikkailee myös Blacksad: Under the Skin -videopelissä. Peli on julkaistu vuonna 2019 Windows, macOS, PlayStation 4, Xbox One ja Nintendo Switchille. == Albumit == * * * * * * * == Lähteet == == Aiheesta muualla == * Dargaudin Blacksad-sivu . * Blacksadmania. Le site de référence de la série ! * Veli Loponen: Blacksad 1: Kissa varjoisilta kujilta. Kvaak.fi 11.10.2006. * Manu Pärssinen: Blacksad 1: Kissa varjoisilta kujilta. V2.fi 18.3.2008. * Otto Sinisalo: Blacksad 2 . Katuoja 20.4.2004. * Aki Jörgensen: Blacksad 2: Valkoinen valtakunta . Keskisuomalainen 5.1.2008. * www.blacksad.com. Luokka:Espanjalainen sarjakuva Luokka:Sarjakuvahahmot
Kiss (multimedia)

KiSS () on multimediataidemuoto ja skriptikieli, joka kehitettiin virtuaalisten paperinukkejen luomiseksi. Se sai alkunsa Japanissa 1990-luvun puolivälissä anime-hahmoihin perustuvilla nukeilla ja on sittemmin levinnyt ympäri maailman. Sana kisekae on peräisin japanin kielestä ja tarkoittaa vaatteiden vaihtamista. KiSS-skriptikieli on avoin standardi, jota on jossain määrin käytetty lähes kaikilla alustoilla, mukaan lukien kämmenmikroissa. Ensimmäiset nuket olivat staattisia kuvia, mutta kielen kehittyessä mukaan on tullut animaatioita ja myös äänitehosteita. Vaikka KiSSin yhteydessä puhutaankin yleensä nukeista, KiSS-setit voivat olla melkein mitä tahansa: kokoa oma sähkökitara, kasvot, hääkakku, nukkekoti, taistelulaiva tai vaikkapa palapeli. Muita kuin nukkesettejä kutsutaan kuitenkin joskus nimellä "aberrant KiSS" eli poikkeava KiSS. ==KiSS-settien katselu== KiSS-setti koostuu monista eri tiedostoista, jotka on koottu yhteen LZH-tiedostoksi (suosittu pakkausmuoto Japanissa). Nuken katseluun tarvitaan katseluohjelma (viewer), joita on monia erilaisia. Eri ohjelmat tukevat KiSSin ja sen lisäosien eri versioita ja eri käyttöjärjestelmiä. ==KiSS-settien luominen== KiSS-settien luomiseen tarvitaan tavallinen kuvankäsittelyohjelma (joka pystyy tallentamaan esimerkiksi BMP-, GIF- tai PSD-muodossa), tekstieditori, KiSS-muuntotyökalu, LZH-pakkausohjelma ja katseluohjelma. Kaikki tarvittavat työvälineet ja tarkat oppaat ovat saatavilla ilmaiseksi Internetistä. ==Aiheesta muualla== *The Big KiSS Page - Suurin nukkearkisto Internetissä; katseluohjelmia ja muutaman nuken voi ladata ilmaiseksi Luokka:Multimedia
Ata Hautamäki

Ata Airi Tuulikki Hautamäki (o.s. Anto, 29. lokakuuta 1944 Helsinki – 6. tammikuuta 2024 Helsinki) oli suomalainen kirjailija. Hän aloitti Helsingin Käpylään sijoittuvien dekkareiden kirjoittamisella vuonna 2005. Esikoinen Murha Käpylässä sijoittui 1950-luvun Käpylään ja oli ehdolla Helsingin Sanomien esikoiskirjapalkinnon saajaksi. Hautamäki opiskeli Tampereen yliopistossa nuorisososionomiksi. Tampereella hän työskenteli lastenkodin sosiaalityöntekijänä, avioitui ja sai kaksi lasta. 1980-luvulla Hautamäki perheineen asui Järvenpäässä, missä hän toimi lastenkodin johtajana. Työ inspiroi häntä kirjoittamaan kuunnelman Manne ja Milla, joka sai Sokeain kuunnelmapalkinnon vuonna 1989. Helsinkiin palattuaan Hautamäki työskenteli Työväen sivistysliitossa ja Kotien puolesta -keskusliitossa. Vapaaksi päätoimiseksi kirjailijaksi hän ryhtyi 2000-luvun alussa. Kaikkiaan hän julkaisi seitsemän dekkaria, kaksi omaelämäkerrallista teosta sekä kuunnelmia ja novelleja. Pitkän syöpäsairauden kokemuksia hän käsitteli Ylen radioteatterille kirjoittamassaan fiktiokuunnelmassa Kalma ja Leija - keskusteluja kuoleman kanssa (2023). Ata Hautamäki oli Suomen Kirjailijaliiton ja Suomen Näytelmäkirjailijaliiton jäsen sekä Pirkkalaiskirjailijat ry:n hallituksen jäsen. Hän kuului myös Helsingin Kirjailijat ry:hyn ja Suomen dekkariseuraan. Hautamäki on haudattu Malmin hautausmaalle Helsinkiin. ==Tuotanto== * Manne ja Milla, kuunnelma (1989) * Kenen tytär?, novelli (2004) * Stadin parhaat, novelli (2004) * Murha Käpylässä, romaani (2005) * Käpylän tähdet, romaani (2006) * "Murha myllyssä', novelli (2007) antologiassa Murha myllyssä * Levottomat kadut, romaani (2009) * Kapinalliset, näytelmä (2010) ensi-ilta Riihimäen Nuorisoteatterissa 6. helmikuuta 2010 * Talo Teiskossa, elämänmuutoskirja (2011) * Kadonneet muistot, rikosromaani (2012) * Kohtalona Rauhaniemi, rikosromaani (2013) * Siell on hieno hietakehto, dekkari (2015) * Aito isä (2017) * "Kapinaruno II", runoantologiassa mukana (2017) * Rikos ja rakkaus (2018) * Paluu Käpylään, romaani (2021) ==Lähteet== ==Aiheesta muualla== * Ata Hautamäki Kirjasampo.fi:ssä * Kirjasampo.fi: Sanojen aika – Ata Hautamäki Luokka:Suomalaiset kirjailijat Luokka:Suomalaiset rikoskirjailijat Luokka:Vuonna 1944 syntyneet Luokka:Vuonna 2024 kuolleet
Tosiasioita Suomesta

Tosiasioita Suomesta (Fakta om Finland) on norjalaisen Erlend Loen kirjoittama romaani, joka ilmestyi vuonna 2001. Kirjan suomensi Outi Menna, ja sen suomalainen kustantaja on Like. Kirjan päähenkilö on oslolainen nuori mies, joka palkataan tekemään Suomesta kertova matkailuesite. Hän saa tehtävän kerrottuaan suomalaisista sukujuuristaan ja laajasta Suomen tuntemuksestaan. Todellisuudessa hän ei ole koskaan edes käynyt Suomessa eikä muutenkaan tiedä maasta juuri mitään. Artikkelia varten hän tutustuu Suomeen kuuntelemalla Sibeliuksen musiikkia ja lukemalla National Geographicissa vuonna 1981 julkaistua Suomesta kertovaa artikkelia. Luokka:Norjalaiset romaanit Luokka:Vuoden 2001 kirjat
Irja Rane

Irja Rane (s. 7. lokakuuta 1946 Ikaalinen) on suomalainen kirjailija. Hän on opiskellut Helsingin yliopistossa ja valmistunut filosofian maisteriksi pääaineenaan kotimainen kirjallisuus. Hän työskenteli vuosina 1977–2000 Helsingin yliopiston kotimaisen kirjallisuuden laitoksen tehtävissä. Rane toimi valtion kirjallisuustoimikunnan sihteerinä vuosina 1980–1998. Vuonna 2000 Rane nimettiin Keski-Suomen kirjallisuuden alan läänintaiteilijaksi. Ranelta on ilmestynyt kolme teosta. Lisäksi Ranen runoja ja esseitä on julkaistu antologioissa. Rane on myös osallistunut Kirjojen meri ja Hetki sillalla juhlakirjojen toimituskuntiin. Ranen kirjoista Kiinan keisarin lentävä hevonen on käännetty saksaksi ja hollanniksi. Vuonna 1996 Rane sai Finlandia-palkinnon kirjastaan Naurava neitsyt. == Teokset == * * * == Lähteet == * WSOY pro === Viitteet === == Aiheesta muualla == * Yliopisto-lehti 20/96 (Archive.org) Luokka:Suomalaiset kirjailijat Luokka:Finlandia-palkinnon saajat Luokka:Vuonna 1946 syntyneet Luokka:Elävät henkilöt
Azagatel

Azagatel on portugalilainen black metal -yhtye. Se perustettiin Vale de Cambrassa syyskuussa 1995. Ensimmäisen konserttinsa se piti kotikaupungissaan 28. joulukuuta 1996. Azagatel julkaisi ensimmäisen demonsa 2000 ja ensimmäisen täysimittaisen albuminsa kaksi vuotta myöhemmin. == Diskografia == * The Middle Earth (demo, 2000) * Nautilus (2002) * The Horned God (EP, 2005) == Kokoonpano == === Nykyiset jäsenet === * Hrodulf - laulu * Nomad - kitara * Morte - kitara * Caos X - basso * Psyciop - koskettimet * Green Devil - rummut === Entiset jäsenet === * Marcus - basso * Necrocrawler - kitara == Aiheesta muualla == * Viralliset sivut Luokka:Portugalilaiset black metal -yhtyeet
Umkhonto

Umkhonto (zulun kieltä, ) on eteläafrikkalainen ilmatorjuntaohjus, jonka suomalainen nimitys on Ilmatorjuntaohjusjärjestelmä 2004 (ITO 04). Ohjukset muodostavat Hamina-luokan ohjusveneiden ja Hämeenmaa-luokan miinalaivojen pääilmatorjunta-aseistuksen. Etelä-Afrikka käyttää ohjuksia Meko A-200 -luokassa. Ruotsin Visby-luokan häivekorvettien on suunniteltu käyttävän samaa järjestelmää, mutta hankinta ei ole toteutunut. Suomen merivoimat ottaa käyttöönsä uudemmat Umkhonto-IR Mk2 -ohjukset, jotka ovat infrapunahakuisia. Jatkossa valmistaja kehittää myös tutkahakuista ohjustyyppiä Umkhonto-R. Sen torjuntaulottuvuus on aikaisempia malleja suurempi. Merivoimille tarkoitetussa Umkhonto-IR-mallissa on laukaisulavetilla kahdeksan ohjusta, maavoimille tarkoitetussa mallissa neljä. Maavoimien käytössä Etelä-Afrikassa yhden ohjuspatterin muodostavat neljä ohjuslavetillista ajoneuvoa, sensoriajoneuvo sekä yksikön komento-osat. Ajoneuvo sisältää ammunnan laskimen, kolmiulotteisen tutkan monisensorin sekä pystyyn nostettavat ohjukset. Osa Suomen merivoimien käyttämistä Umkhonto-järjestelmän komponenteista on valmistettu Suomessahttp://www.hightechforum.fi/index.cfm?j=844138. == Käyttäjät == * Etelä-Afrikan merivoimat: Meko A-200-vartiokorvetit * Ruotsin merivoimat: Visby-luokan ohjuskorvetit (Suunniteltu) * Suomen merivoimat: Hamina-luokan ohjusveneet, Hämeenmaa-luokan miinalaivat ==Lähteet== *Kaleva: Defia huoltamaan merivoimien it-ohjusjärjestelmiä, 11.3.2010 *ResNet: Merivoimat ampui ensimmäisen Umkhonto- ilmatorjuntaohjuksen , 29.5.2006 *Yleisradio: Ohjuskokeilut onnistuivat Lohtajalla , 27.5.2006 *Puolustusvoimain pääesikunta: Merivoimien laivue 2000:n ilmatorjuntaohjusjärjestelmä valittu , 30.9.2002 *Ilmatorjuntaupseeri 3/2003: Merivoimat uudelle ulottuvuudelle, komentajakapteeni Jussi Voutilainen *Voennifirmi: VMF na Finljandii provede izpitanija na zenitnaja raketa, 31.5.2006 *Defence Web ZA: SA Navy to receive Umkhonto II, 10.5.2010 *Naval Technology.com: Visby class ===Viitteet=== ==Aiheesta muualla== * Valmistajan kotisivut * Umkhonto Kentron Defence Update -sivustolla. Luokka:Denel Luokka:Ilmatorjuntaohjukset
Maroniitit

Maroniitit ovat etnis-uskonnollinen kristitty kansanryhmä Lähi-idässä. Heidän lukumääräkseen vuonna 2015 arvioitiin 3–3,5 miljoonaa. Juuriltaan maroniitit ovat levanttilaisia (foinikialaisia) sekä arabeja ja eurooppalaisia. Heidän kulttuurissaan on paljon ranskalaisia vaikutteita, ja he puhuvat arabian kielen libanonilais-syyrialaista murretta, jossa on vaikutteita ranskan kielestä. ==Historia== Maroniitit omaksuivat Lähi-idässä kristinuskon 200-luvulla ja erottautuivat 600-luvulla omaksi maroniittikirkokseen. Heidän nimityksensä tulee syyrialaisesta erakosta Pyhästä Maronista. Muslimivalloituksen jälkeen 600-luvulla maroniitit joutuivat ylimääräisen verotuksen ja ajoittaisten vainojen kohteeksi. He toivottivatkin keskiajalla eurooppalaiset ristiretkeläiset tervetulleiksi ja palasivat paavinistuimen määräysvaltaan vuonna 1182. Ristiretkien jälkeen maroniitit jäivät jälleen muslimivallan alle. Osmanien valtakunnan aikana maroniitit loivat läheiset uskonnolliset ja kulttuuriset siteet Eurooppaan ja omaksuivat paljon ranskalaisia kulttuuripiirteitä. Druusien ja kristittyjen riidat johtivat kristittyjen joukkomurhiin vuosina 1841–1860. Eurooppalaisen väliintulon seurauksena alueelle perustettiin Libanonvuoriston maroniittien kotimaa. Se siirtyi Ranskan hallintaan ensimmäisen maailmansodan jälkeen, ja laajentamisen jälkeen siitä tuli Suur-Libanon ja vuonna 1941 itsenäinen Libanon, jossa oli maroniittien johtama hallitus. Kristittyjen ja muslimien välit olivat kuitenkin huonot, ja vuonna 1990 päättyneen sisällissodan jälkeen maroniittien valta-asema Libanonissa oli kadonnut, ja heistä oli tullut vähemmistökansallisuus. Libanonin vallanjakojärjestelmässä presidentin tulee kuitenkin aina olla maroniitti. ==Lähteet== == Aiheesta muualla == Luokka:Libanonin etniset ryhmät Luokka:Kristinusko Libanonissa Luokka:Idän katoliset kirkot Luokka:Etnis-uskonnolliset ryhmät
Lucius Caesar

Lucius Julius Caesar (17 eaa. – 2 jaa.) oli keisari Augustuksen tyttärenpoika ja yksi hänen itselleen nimittämistään seuraajista. Luciuksen isä oli Marcus Vipsanius Agrippa ja äiti oli Julia vanhempi. Kun Luciuksen isä kuoli vuonna 12 eaa. adoptoi Augustus Luciuksen ja hänen vanhemman veljensä Gaiuksen. Lucius sairastui Galliassa vuonna 2 ja kuoli vain 18 kuukautta ennen veljeään. Luokka:Antiikin roomalaiset Luokka:Vuonna 17 eaa. syntyneet Luokka:Vuonna 2 kuolleet
Tulenheimon hallitus

Tulenheimon hallitus oli Suomen tasavallan 12. hallitus. Se oli Maalaisliiton ja Kokoomuksen muodostama porvarillinen vähemmistöhallitus, joka toimi 276 päivää välillä 31. maaliskuuta – 31. joulukuuta 1925. Pääministeri Antti Tulenheimo oli siviiliviraltaan Helsingin yliopiston rikosoikeuden professori, joka toimi myöhemmin yliopiston rehtorina ja kanslerina sekä Helsingin kaupunginjohtajana. Otavan iso tietosanakirja, osa 9, palsta 73. Helsinki: Otava, 1965. Hallitusohjelmassaan Tulenheimon hallitus lupasi tukea tuonaikaisen Suomen pääelinkeinoa maataloutta sekä yhä kasvavaa teollisuutta. Hallitus lupasi ohjelmassaan kiinnittää huomiota myös sosiaalisiin uudistuksiin ja sivistyselämän kehittämiseen sekä ryhtyä toimenpiteisiin väkijuomien salakuljetuksen ja käyttämisen estämiseksi. Erityiseksi tehtäväkseen hallitus katsoi armeijan olojen parantamisen. Tulenheimon hallitus kaatui sen tehtyä laivaston määrärahoista luottamuskysymyksen. Eduskunta esti hallituksen ajaman laivasto-ohjelman toteuttamisen, minkä jälkeen pääministeri Antti Tulenheimo esitti hallituksensa eronpyynnön. Oman traagisen lisänsä laivastosta ja ylipäänsä Suomen puolustusvalmiudesta käytyyn julkiseen keskusteluun antoi heikkokuntoisen, Venäjän laivastolta perityn torpedovene S2:n uppoaminen tuhoisin seurauksin Pohjanlahdella 5. lokakuuta 1925. Heikki Eskelinen: Itsenäisyytemme vuosikymmenet, s. 62–63. Helsinki: Yhtyneet Kuvalehdet, 1966. Tulenheimon hallituksen toimikauden pysyvimpiä saavutuksia olivat työntekijöiden lakisääteisen tapaturmavakuutuksen laajentaminen kaikkia työntekijöitä koskevaksi ja sen nojalla maksettavan korvauksen korottaminen. Lisäksi eduskunta hyväksyi vihdoin vuosia kiistellyn ns. Lex Pulkkisen eli lain puutavarayhtiöiden laittomasti hankkiman maaomaisuuden palauttamisesta. == Kokoonpano == Ministeri Tehtävissä Puolue Pääministeri Antti Tulenheimo 31.3.1925–31.12.1925 Kokoomus Ulkoasiainministeri Karl Idman 31.3.1925–31.12.1925 amm. Oikeusministeri Oskar Lilius 31.3.1925–31.12.1925 amm. Sisäasiainministeri Matti Aura 31.3.1925–31.12.1925 amm. Puolustusministeri Aleksander Lampén 31.3.1925–31.12.1925 Kokoomus Valtiovarainministeri Hugo Relander 31.3.1925–31.12.1925 amm. Opetusministeri Emil Nestor Setälä 31.3.1925–31.12.1925 Kokoomus Maatalousministeri Juho Sunila 31.3.1925–31.12.1925 Maalaisliitto Apulaismaatalousministeri Vihtori Vesterinen 31.3.1925–31.12.1925 Maalaisliitto Kulkulaitosten ja yleisten töiden ministeri Kyösti Kallio 31.3.1925–31.12.1925 Maalaisliitto Kauppa- ja teollisuusministeri Yrjö Pulkkinen 31.3.1925–31.12.1925 Kokoomus Sosiaaliministeri Vilkku Joukahainen 31.3.1925–31.12.1925 Maalaisliitto Salkuton ministeri Kalle Lohi 31.3.1925–31.12.1925 Maalaisliitto == Lähteet == *Tulenheimon hallituksen ohjelma *Antti Tulenheimo YLEn Kansallisessa äänigalleriassa === Viitteet === Luokka:Suomen hallitukset
Gayatri

Gayatri (, gāyatri) on feminiinimuoto sanskritinkielisestä laulua tai hymniä tarkoittavasta sanasta gāyatra. Se voi tarkoittaa: *Vedalaista 24-tavuista runomittaa, joka koostuu kolmesta kahdeksantavuisesta rivistä, *tähän mittaan sävellettyä hymniä tai *hindulaisuudessa erästä tiettyä Viswamitran laatimaa mantraa ja jumalatarta sen henkilöitymänä ja Brahmanin ilmentymänä. == Gayatri-mantra == Gayatri-mantra on hindulaisuuden vanhimpia mantroja. Gayatri-mantra koostuu Yajur-vedasta peräisin olevasta alkusäkeestä oṃ bhūr bhuvaḥ svaḥ (devanagari: ॐ भूर्भुवस्वः) ja Rigvedan (gyatri-mittaisesta) säkeistöstä 3.62.10. Perinteen mukaan Gayatri-mantraa tulisi lausua usein ja antaumuksella niin kauan, että se vakiintuu mielen perustaksi. == Jumalatar Gayatri == Mantran alkuperäistä henkilöitymää jumalatar Gayatria pidetään veda matana eli kaikkien Vedojen äitinä ja luojajumala Brahman toisena puolisona sekä myös kaikkeuden perimmäisen olemuksen Brahmanin henkilöitymänä. Gayatri kuvataan perinteisesti istumassa rikkautta symboloivalla punaisella lootuskukalla. Hän ilmestyy jommassakummassa näistä muodoista: *viisipäisenä katsoen kymmenellä silmällään kaikkiin ilmansuuntiin sekä maahan ja taivaalle, kymmenessä kädessään kaikki Vishnun aseet, symboloiden kaikkia jälleensyntymiään, tai *joutsenen seurassa, kirja toisessa ja lääke toisessa kädessään, kasvatuksen jumalattarena. == Lähteet == Luokka:Hindulaiset jumalattaret Luokka:Hindulaiset kirjoitukset Luokka:Runous
Sievin rautatieasema

Sievin rautatieasema () on Suomen rataverkon liikennepaikka Pohjanmaan radan varressa rataosalla Kokkola–Ylivieska. Se sijaitsee Sievin kunnan Korhoskylässä Pohjois-Pohjanmaalla. Liikennepaikan etäisyys Helsingin rautatieasemalta on 613,6 kilometriä mitattuna Haapamäen ja Seinäjoen rautatieasemien kautta. Sievin asemarakennus on tyypillinen Knut Nylanderin suunnittelema ns. Oulun radan asemarakennus. Uusrenessanssiin pohjautuvaa rakennustapaa noudattava rakennus rakennettiin vuosina 1884–1886 ja sitä laajennettiin Bruno Granholmin suunnitelmien pohjalta lisäämällä poikkipääty vuonna 1908. Nykyisin Sievin asema on miehittämätön ja liikenteen ohjaustoiminnot hoidetaan kaukokäytöllä Oulusta käsin. Aikaisemmin liikennepaikka toimi junien kohtauspaikkana mutta nykyään liikennepaikalla on kaksoisraide. Sievin junaturma tapahtui 21. marraskuuta 1975, kun liikennepaikalle saapumassa ollut erikoispikajuna Polaria suistui kiskoilta ratapihan eteläpäässä. ==Lähteet== ==Aiheesta muualla== *Sievi – rakennusperintöä ja kulttuurimaisemia *Vaunut.org: kuva Sievin asemasta Rautatieasema Luokka:Bruno Granholmin suunnittelemat rakennukset Luokka:Pohjois-Pohjanmaan rautatieliikennepaikat
Abu Bakar Bashir

Abu Bakar Bashir (myös Abubakar Ba'asyir) eli Abdus Somad (s. 17. elokuuta 1938) on indonesialainen muslimisaarnaaja ja islaminopettaja, jonka uskotaan olevan Jemaah Islamiyah -terroristijärjestön hengellinen johtaja. Hän on kertonut kannattavansa Osama bin Ladenia, mutta kiistää yhteytensä Jemaah Islamiyahiin tai terrorismiin. Bashiria epäiltiin buddhalaisen Borobudur- temppelin pommituksesta 1985, mutta hän vältti oikeudenkäynnin pakenemalla Malesiaan, josta hän palasi Indonesiaan 1998. Bashirin epäiltiin olleen jouluaattona 2000 Jakartassa tapahtuneiden, 18 henkeä vaatineiden kirkkojen pommitusten takana. Hänen epäiltiin olleen elokuussa 2003 tehdyn jakartalaisen Marriott-hotellin pommituksen takana. Syytteet jouduttiin hylkäämään, sillä todisteita ei ollut. Bashir sai 2003 neljän vuoden vankeustuomion kansankiihotuksesta. Syyttäjä oli vaatinut 15 vuoden rangaistusta, mutta ei pystynyt osoittamaan Bashirin johtaneen Jemaah Islamiyah -järjestöä. Saman vuoden joulukuussa rangaistus lyheni kolmeen vuoteen vankeutta. Bashir tuomittiin maaliskuussa 2005 Indonesiassa kahden ja puolen vuoden vankeuteen balilaisten yökerhojen pommituksen (2002) takana olleesta salaliitosta. Balin pommitusten 202 uhrista 88 oli australialaisia turisteja. Bashir vapautettiin Cipinangin vankilasta 14. kesäkuuta 2006. Muiden muassa Australian pääministeri John Howard ilmaisi tyytymättömyytensä Bashirin saamaan lyhyeen vankeusrangaistukseenAustralia angry as cleric freed, BBC 14.6.2006. Bashir väittää syytteitä lavastetuiksi. Bashir sai 15 vuoden vankeustuomion vuonna 2011 pyhään sotaan valmistautuvien terroristien harjoitusleirin rahoittamisesta ja organisoinnista. Hänet vapautetaan tammikuussa 2019 humanitaarisista syistä eli sairaalahoitoa vaativan sairauden vuoksi. Hän on luvannut luopua radikaaleista ajatuksista. == Lähteet == Indonesialaiset henkilöt Luokka:Vuonna 1938 syntyneet Luokka:Terroristit Luokka:Elävät henkilöt Luokka:Muslimisaarnaajat
Laajan rautatieasema

Laajan rautatieasema () oli Suomen rataverkon liikennepaikka rataosalla . Liikennepaikka sijaitsi noin kuuden kilometrin päässä Laajan kylän kaakkoispuolella Suomussalmen kunnassa Kainuussa. Liikennepaikan etäisyys Helsingin rautatieasemalta on 722,3 rautatiekilometriä mitattuna Pieksämäen rautatieaseman kautta. ==Historia== Liikennepaikka avattiin kaupalliselle liikenteelle 1. joulukuuta 1952. Laajan asemalla on aiemmin ollut tavara- ja henkilöliikennettä. 1960-luvulla Laajassa kohtasivat päivittäin Kontiomäeltä ja Pesiökylästä tulevat kiskobussit. Tuolloin Laajan liikennepaikka toimi Hyrynsalmen liikennepaikan alaisena miehitettynä laiturivaihteena. Viimeisinä vuosinaan Laajan liikennepaikka toimi ainoastaan liikenteenohjauksen luvankysymis- ja luvanantopaikkana. Liikennepaikalla ei ollut loppuaikoina lainkaan sivuraiteita. Kaupallinen tavaraliikenne lakkautettiin 1976, ja henkilöliikenne 15. heinäkuuta 1982. Liikennepaikka oli käytössä 29. toukokuuta 1983 saakka, kunnes se lakkautettiin. Liikennepaikka otettiin uudelleen käyttöön luvankysymis- ja ilmoittautumispaikkana, ja se lakkautettiin aikataulukauden vaihtuessa 3. kesäkuuta 2007.Resiina-lehti, 1/2007 s. 44 Asemarakennus on yksityisasuntona. ==Lähteet== Luokka:Suomussalmen rautatieliikennepaikat Luokka:Kainuun lakkautetut rautatieliikennepaikat
Abu Abdillah Muhammad al-Idrisi

Al-Idrisi eli Abu Abdillah Muhammad al-Idrisi (koko nimi Abu Abdullah Muhammad al-Idrisi al-Qurtubi al-Hasani as-Sabti, ; noin 1100 Sabtah – 1166 Sisilia tai Sabtah) oli arabisyntyinen maantieteilijä, joka asui Sisilian kuningaskunnassa, kuningas Roger II:n hovissa. Hän syntyi Sabtahissa Abbasidikalifaattissa (nykyinen Ceuta, Espanja) ja kuoli ilmeisesti joko Sabtahissa tai Sisiliassa. pienois|vasen|Al-Idrisiin maailmankartta vuodelta 1154, etelä yläosassa. Vuonna 1154 al-Idrisi laati suuren maailmankartan Sisilian normannikuninkaan Roger II:n kehotuksesta. Kartta tunnetaan toimeksiantajan mukaan nimellä Tabula Rogeriana. Kartanliitteeksi hän laati kirjan, jonka nimeksi tuli Geografia. Al-Idrisi laati myös hopeisen karttapallon, joka painoi 400 kiloa, ja kuvasi seitsemän mannerta, kauppareitit, järvet, joet, tasangot ja vuoret sekä suurimmat kaupungit. Al- Idrisin karttoja käytettiin Euroopassa vuosisatoja. Muun muassa Kristoffer Kolumbus käytti karttoja, jotka perustuivat al-Idrisin työhön. == Kuvaus Suomesta == pienois|oikea|Al-Idrisin kuvaus Suomesta vuodelta 1154. Al-Idrisi kuvasi maantieteellisessä teoksessaan myös Fmrk-nimistä maata, jonka oletetaan tarkoittaneen Lounais-Suomea tai Finnmarkia. Abu al-Idrisin teoksessa Fmrk rajoittuu ”Norjan saaren” pohjoispäähän. Siellä kerrotaan olevan paljon kyliä ja viljeltyjä alueita, mutta ei muita kauppapaikkoja kuin Ebreze (mahdollisesti ”Abrasa”, Auransuu). Suomen kuninkaalla on Al-Idrisin mukaan Norjassa monta paikkakuntaa ja asuttua seutua. Hän kertoo myös maasta nimeltä Tabast (Häme), jossa on paljon kyliä ja vähän kauppapaikkoja ja jossa kylmyys on vielä ankarampi kuin Suomessa. Hämeeseen luetaan meren äärellä oleva kaupunki, Dagwhata eli Hiidenmaa. Maailmankartassa mainitaan Hämeen lisäksi myös Turku eli Abua. Maassa sijaitsee myös Ragvalda-niminen kaupunki. ”Kaupunkien” nimet ovat kuitenkin vääristyneet pahoin arabiankielisessä tekstissä, eikä niitä voida varmuudella tunnistaa. Al-Idrisin mainitsemat paikat ovat ehkä olleet jonkinlaisia markkinapaikkoja. Kaupunkimaisia asutuksia Suomessa ei nykyisen käsityksen mukaan ollut vielä 1100-luvulla.Taavitsainen, J. P.: Ancient Hillforts of Finland. Helsinki: Suomen muinaismuistoyhdistys, 1990. ISBN 951-9056-97-1 == Lähteet == == Aiheesta muualla == * Luokka:Kartantekijät Luokka:Keskiajan henkilöt Luokka:Maantieteilijät Luokka:Marokkolaiset henkilöt Luokka:1100-vuosikymmenellä syntyneet Luokka:Vuonna 1166 kuolleet Luokka:Marokon tiede ja tekniikka
Koro (paniikki)

Koro () on malaijinkielinen sana, joka tarkoittaa tilaa, jossa joku pelkää, että hänen siittimensä katoaa tai uppoaa kehon sisään. Käsitteistö vaihtelee. Koro on yleinen nimitys Aasiassa, paitsi Kiinassa, jossa ilmiö tunnetaan nimellä Shook yang. Ilmiö on ollut esillä myös Sudanissa ja muualla Afrikassa. Koro on kulttuurinen ja psykologinen ilmiö, eikä todellisesta sukuelinten äkillisestä katoamisesta ole todisteita, vaikka niin väitetään käyneen tuhansille. Koron voidaan uskoa aiheuttavan jopa kuoleman esimerkiksi siten, että siitin madon tavoin kaivautuu ruumiissa aivoihin tai sydämeen. Koroon liittyy usein joukkopaniikki. Paniikin laukaisevat usein huhut väitetyistä tapauksista, joissa jonkun sukuelimet ovat kadonneet. Koro saattaa aiheuttaa vainoharhaista käytöstä, ja helposti syytetään poliittisia vihollisia, joiden uskotaan haluavan tuhota kansa viemällä sen lisääntymiskyvyn. Esimerkiksi Sudanissa syyllistettiin juutalaiset, ja erään teorian mukaan juutalaisten robottikampa tunkeutui ihmiskehoon ja vei miehuuden. Toisaalta Sudanissa jotkut väittivät, että siittimen katoamisen aiheuttaa kättely ”tummaihoisen” kanssa. Thaimaassa uskottiin vietnamilaisten agenttien laittaneen jotain sukuelimet tuhoavaa ainetta juomaveteen. Usein syyllistetään myös yliluonnollisia tahoja, kuten noitia. Väitetyistä sukuelinten katoamisista syytettyjä ihmisiä on vainottu ja tapettu ainakin Sudanissa. Siittimen katoamista saatetaan yrittää estää tai ennaltaehkäistä työntämällä koukkuja siittimen läpi tai sitomalla siihen raskaita painoja, mistä voi aiheutua vammoja. Hätääntyneet omaiset ovat usein potilaan apuna vastaanotolle tullessa pitämässä potilaan siittimestä kiinni. Koro: kaakkoisaasialaista kulttuuri- perintöä? Duodecim 1995;111(12):1093 Mika Kesomaa, Mikko Lappi, Petteri Lehtonen, Jukka Sairanen, Jarmo Anttila, Teemu Joutsi, Jaakko Klockars Katsaus Tunnetuimpia koro-epidemioita ovat olleet v. 1964 Singaporen 469 tapausta, v. 1976 Thaimaan 2 000 tapausta ja v. 1985 Etelä-Kiinan 2 000 tapausta. ==Lähteet== == Aiheesta muualla == * Aika, paikka ja hulluus: kulttuurisia näkökulmia psykopatologiaan (PDF) * AntroBlogi: Pelko kalun katoamisesta Luokka:Psyykkiset sairaudet Luokka:Uroksen sukupuolielimistö
Laaja

Laaja voi tarkoittaa ainakin seuraavia asioita: * Laaja, kylä Pyhärannassa * Laaja, kylä Suomussalmella * Laaja, rautatieliikennepaikka Suomussalmella * Laaja, entinen Soanlahden kirkonkylän osa Neuvostoliitolle luovutetulla alueella.
Aitolahden vanha kirkko

Aitolahden kirkko on harmaakivestä 1920-luvun lopussa muurattu kirkko Tampereen Aitoniemessä entisen Aitolahden kunnan alueella Tampereen Messukylän seurakunnan alueella. Sen suunnitteli Birger Federley. Tontin kirkkoa varten lahjoitti Laalahden tilan omistaja, professori Rurik Pihkala. Hautausmaan tontin lahjoittivat Kustaa ja Ida Ruokonen. Kirkko on suorakaiteen muotoinen torniton pitkäkirkko, jonka toisella sivustalla on pieni eteinen. Kirkko jäljittelee vanhoja keskiaikaisia kivikirkkoja muun muassa seinämateriaalin valinnassa. Kirkko on rakennettu talkoilla. Samoin päätykolmioiden tiiliset yläosat ovat tyypillisiä nimenomaan vanhoille kivikirkoille. Runkohuonetta ja eteistä kattaa jyrkkä satulakatto. Keskiaikaisesta tilankäytöstä poiketen Aitolahden kirkon sakasti ei ole kirkon sivulla, vaan muusta kirkkosalista erotettuna runkohuoneen päädyssä. Kirkossa on istumapaikat 230 hengelle. Alttaritauluna on saksalaisen Fritz Hilbertin tekemä lasimaalaus. Kirkossa on Kangasalan urkurakentamon vuonna 1928 rakentamat 9+1-äänikertaiset urut, jotka on nykyaikaistettu vuonna 1966. thumb|240px|Aitolahden vanha kirkko, sankarihaudat Isänmaan puolesta 1939–1944. Entisen Aitolahden seurakunnan kirkko on valittu Tampereen kulttuuriympäristökohteisiin. Valinnan perusteena oli, että sen arkkitehtoninen ratkaisu, keskiaikaisen kivikirkon tyyli, on historiallinen kuriositeetti. == Lähteet == == Aiheesta muualla == *Panoraamakuvia Aitolahden vanhalta kirkolta - Virtuaalinen Tampereen kaupunkiopas: VirtualTampere.com Aitolahden kirkko Luokka:Birger Federleyn suunnittelemat rakennukset Vanha kirkko Luokka:Suomen kivikirkot Luokka:Aitoniemi
Heavy Metal Meeting

Heavy Metal Meeting oli Viitasaarella vuosittain elokuussa pidettävä raskaan musiikin tapahtuma. Se pidettiin ensimmäisen kerran vuonna 2004 Hotelli Pihkurin läheisyydessä ja viimeisen kerran samalla paikalla kesällä 2009. Tapahtuman perintöä jatkaa Heavy Metal Evening. Paikkakunnan ja tapahtuman pienestä koosta huolimatta esiintyjät ovat olleet varsin nimekkäitä. ==Esiintyjät== ===2004=== *Thunderstone *Machine Men *Amaran ===2005=== *Entwine *Stam1na *Wingdom ===2006 (11.8.)=== *Diablo *Malpractice *Manitou ===2007 (10.8.)=== *Amorphis *Sturm und Drang *Morian *Reprisal Scars ===2008 (8.8.)=== *Waltari *Sara *Kiuas *Tracedawn ===2009 (14.8.)=== * Mokoma * FM2000 * Antony Parviainen Trio * Cryal (Sisälavalla) ==Aiheesta muualla== *Vuoden 2005 festivaaliraportti Imperiumi.netissä Luokka:Entiset metallimusiikkitapahtumat Suomessa Luokka:Viitasaari Luokka:Entiset rockfestivaalit Suomessa
Gravediggaz

Gravediggaz oli yhdysvaltalainen hip hop -yhtye New Yorkista, joka on tunnettu mustasta huumoristaan sekä särmikkäästä äänimaailmastaan. Yhtye perustettiin vuonna 1994 ja siitä tuli superyhtye kooten yhteen Prince Paulin (aiemmin De La Soulin ja Stetsasonicin tuottaja), Frukwanin Stetsasonicista, Too Poeticin Brothers Grymistä ja RZA:n Wu-Tang Clanista (joka Gravediggazia perustettaessa oli juuri julkaissut Wu-Tang Clanin debyytti-albumin). Ryhmä on laajalti kunnioitettu ja sitä pidetään yhtenä eniten vaikuttaneista ja uranuurtajista pienessä hiphopin horrorcore-alaluokassa. == Diskografia == Vuosi Albumi Listasijoitukset Billboard 200 Top R&B;/Hip Hop Albums 1994 6 Feet Deep #36 #6 U.S. myynti: 438,916 1997 The Pick, the Sickle and the Shovel #20 #7 U.S. myynti: 315,840 2002 Nightmare in A-Minor #38 U.S. myynti: 64,966 2004 6 Feet Under U.S. myynti: 3,967 == Singlet == * 1994 "Diary Of A Madman" * 1994 "Nowhere To Run, Nowhere To Hide" * 1994 "1-800 Suicide" * 1997 "Unexplained" * 1997 "The Night The Earth Cried" * 1997 "Dangerous Mindz" * 2001 "Rest in Da East / Nightmare in A Minor" ==Aiheesta muualla== * Gravediggaz fansite * Luokka:Yhdysvaltalaiset hip hop -yhtyeet Luokka:Horrorcore-yhtyeet
D12

D12 (myös Dirty Dozen ja D-Twizzy ja Detroit Twelve) oli yhdysvaltalainen yhtye, jonka räppäri Proof perusti vuonna 1995. Myös Eminem kuului yhtyeeseen aina Proofin ennenaikaiseen kuolemaan 2006 asti. Yhtyeen tunnetuimpia kappaleita ovat esimerkiksi Shit on You, My Band ja Purple Pills. Eminemin tuottama studioalbumi Devil's Night julkaistiin vuonna 2001 ja toinen studioalbumi D-12 World vuonna 2004. D-12 Worldin single My Band nousi suureksi hitiksi. Yhtye koki suuren kolauksen vuonna 2006 kun perustaja Proof ammuttiin yökerhossa, jonka jälkeen yhtye on pitänyt hiljaiseloa. Vuonna 2011 yhtye julkaisi kaksi mixtapea: Return of the Dozen Vol. 1 ja Return of the Dozen Vol. 2. Entinen jäsen, Fuzz Scoota tuli takaisin yhtyeeseen samana vuonna. Vuonna 2018 Bizarre ja Mr. Porter jättivät yhtyeen keskittyäkseen soolouriinsa. == Jäsenet == * Eminem (1999-2006) * Proof (1996-2006; kuolemaansa asti) * Bizarre (1996-2006, 2008-2014, 2014-2018) * Mr. Porter (1996–2006, 2008–2012, 2014–2018) * Kuniva (1996–2006, 2008–2018) * Swifty McVay (1999–2006, 2008–2018) * Bugz (1996–1999; kuolemaansa asti) * Fuzz Scoota (2011–2014) ==Diskografia== === Studioalbumit === * Devil's Night (2001) * D-12 World (2004) Mixtapet *The Underground EP (1997) * Rap Attack (1999) * The Ambition (2007) * Return of the Dozen Vol. 1 (2008) * Return of the Dozen Vol. 2 (2011) * The Devil's Night Mixtape (2015) === Singlet === * "Shit on You" (2000) * "Purple Pills" (2001) * "Fight Music" (2001) * "My Band" (2004) * "How Come" (2004) Luokka:Yhdysvaltalaiset hip hop -yhtyeet Luokka:Horrorcore-yhtyeet Luokka:Eminem
Frederick Banting

Frederick Grant Banting (14. marraskuuta 1891 – 21. helmikuuta 1941) oli kanadalainen lääketieteilijä, joka sai Nobelin palkinnon yhtenä insuliinin keksijöistä 1923. Palkinnon johdosta hän sai ritarinarvon ja Sir-arvonimen. Brittiläissyntyinen Banting muutti Torontoon, Kanadaan 1921, ja alkoi työskennellä professori John Macleodin alaisena yhdessä jatko-opiskelija Charles Bestin kanssa. Hän sitoi koe-eläiminä käytettyjen koirien haiman tiehyet niin että niihin kertyi salaperäistä "haimaeritettä", jota saatettiin käyttää diabeteksesta kärsivien koirien hoitoon. Yhdessä James Collipin kanssa he kehittivät menetelmää edelleen niin että saatettiin käyttää tavallisten syntymättömien vasikoiden ja sikojen haimoja. Niiden "haimaeritteestä" erotettua ainetta alettiin kutsua insuliiniksi. Kokeiluvaiheessa aineen työnimi oli isletiini koska sitä eristettiin ns. saarekesoluista (engl. islet) "Lääk. tri Charles Best: Kuinka keksimme insuliinin, artikkeli, Valitut Palat helmikuu 1971 Ajatus syntyi koska Banting maalaispoikana tiesi että maanviljelijät useinkin astuttivat teurastukseen menossa olevat lehmät ja siat koska teurastamo maksoi eläimestä kokonaispainon mukaan. Tiedemiehenä hän myös tiesi että eläin ei tarvitse ruuansulatusnesteitä sikiötilassa eli niiden haimassa olisi vain saarekesoluja joista hän saisi tarvitsemaansa ainetta. Menetelmää kehitettiin ja siitä tulikin tavanomaisin insuliinin tuotantotapa aina uuteen menetelmään asti eli bakteerikantaan kytkemiseen. Banting ja Macleod saivat Nobelin palkinnon 1923. Banting jakoi osakkuutensa Charles Bestin kanssa, koska katsoi tämän ansainneen palkinnon Macleodin sijaan. Macleod puolestaan jakoi palkintosummansa James Collipin kanssa. Insuliinin kehitystyö oli poikkeuksellisen nopeaa; muutamien kuukausien kuluttua alkuperäisestä ajatuksesta ainetta voitiin jo tuottaa massoittain. Ensimmäisen insuliinilla hoidetun diabetespotilaan nimi oli Leonard Thompson. Banting menehtyi lääkintämajurin arvoisena Kanadan kuninkaallisten ilmavoimien eli RCAF:n kuljetuskoneen maahansyöksyssä Ontariossa. Best kertoo muistoartikkelissaan Bantingin jääneen eloon itse onnettomuudessa mutta käyttäneen voimansa loppuun huolehtiessaan muista onnettomuuden uhreista. == Lähteet == Luokka:Kanadalaiset tieteilijät Luokka:Vuonna 1891 syntyneet Luokka:Vuonna 1941 kuolleet Luokka:Nobelin fysiologian tai lääketieteen palkinnon saajat
Anne Bancroft

Anne Bancroft (s. Anna Maria Louisa Italiano ) oli yhdysvaltalainen elokuvanäyttelijä. Hän syntyi New Yorkissa italialaisten siirtolaisten lapsena ja opiskeli sekä näyttelemistä että ohjaamista New Yorkissa ja Los Angelesissa. Bancroft sai parhaan naispääosan Oscar-palkinnon vuonna 1963 elokuvasta Ihmeidentekijä (The Miracle Worker), joka kertoo Helen Kellerin elämästä. Hän oli Oscar-ehdokkaana neljä muutakin kertaa, muun muassa menestyselokuvassa Miehuuskoe (The Graduate). Hän voitti myös kaksi Golden Globea, kaksi Tony-palkintoa ja kaksi Emmyä. Bancroftin puoliso oli Mel Brooks. Kirjailija ja käsikirjoittaja Max Brooks on heidän poikansa. Bancroftilla on tähti Hollywood Walk of Famella. == Valikoitu filmografia == Elokuvat Elokuvat Elokuvat Vuosi Nimi Rooli 1952 Draama hotellissa Lyn Lesley 1962 Ihmeidentekijä (The Miracle Worker) Anne ”Annie” Sullivan 1964 Neljäs avioliittoni Jo Armitage 1967 Miehuuskoe rouva Robinson 1975 Päreet palaa! Edna Edison 1976 Pähkähullujen paratiisi oma itsensä 1977 Käännekohta Emma Jacklin 1980 Elefanttimies rouva Madge Kendal 1983 Ollako vai eikö olla – siinä leffa! (To Be or Not to Be) Anna Bronski 1984 Garbon jäljillä (Garbo Talks) Estelle Rolfe 1985 Jumalan Agnes (Agnes of God) äiti Miriam Ruth 1986 Hyvää yötä, äiti (’night, Mother) Thelma Cates 1987 Rakas vanha kirja (84 Charing Cross Road) Helene Hanff 1992 Kuherruskuukausi Vegasissa Bea Singer 1997 Sotilas Jane senaattori Lillian DeHaven 1998 Loistava tulevaisuus (Great Expectations) neiti Nora Dinsmoor 2000 Huvila kukkulalla (Up at the Villa) prinsessa San Ferdinando 2000 Usko koetuksella Ruth Schram 2001 Sydäntenmurskaajat Gloria Vogal / Barbara == Palkinnot ja ehdokkuudet == == Lähteet == == Aiheesta muualla == * * * * * * Luokka:Yhdysvaltalaiset näyttelijät Luokka:Yhdysvaltalaiset teatterinäyttelijät Luokka:Amerikanitalialaiset Luokka:Parhaan naispääosan Oscar-palkinnon saajat Luokka:Golden Globe -palkinnon saajat Luokka:BAFTA-palkinnon saajat Luokka:Primetime Emmy -palkinnon saajat Luokka:Tony-palkinnon saajat Luokka:Hollywood Walk of Fame Luokka:Vuonna 1931 syntyneet Luokka:Vuonna 2005 kuolleet
Sosiaalidemokraattinen puolue

Sosiaalidemokraattinen puolue voi tarkoittaa seuraavia puolueita: * Sosiaalidemokraattinen puolue, andorralainen puolue * Sosiaalidemokraattinen puolue, elsalvadorilainen puolue * Sosiaalidemokraattinen puolue, gabonilainen puolue * Sosiaalidemokraattinen puolue, hondurasilainen puolue * Sosiaalidemokraattinen puolue, entinen islantilainen puolue * Sosiaalidemokraattinen puolue, entinen isobritannialainen puolue vuosina 1979–1982 * Sosiaalidemokraattinen puolue, entinen isobritannialainen puolue vuosina 1981–1988 * Sosiaalidemokraattinen puolue, entinen isobritannialainen puolue vuosina 1988–1990 * Sosiaalidemokraattinen puolue, isobritannialainen puolue, 1990– * Sosiaalidemokraattinen puolue, itätimorilainen puolue * Sosiaalidemokraattinen puolue, japanilainen puolue * Sosiaalidemokraattinen puolue, keskiafrikkalainen puolue * Sosiaalidemokraattinen puolue, entinen luxemburgilainen puolue vuosina 1970–1984 * Sosiaalidemokraattinen puolue, entinen malesialainen puolue * Sosiaalidemokraattinen puolue, nicaragualainen puolue * Sosiaalidemokraattinen puolue, nigerialainen puolue * Sosiaalidemokraattinen puolue, portugalilainen puolue * Sosiaalidemokraattinen puolue, entinen ranskalainen puolue * Sosiaalidemokraattinen puolue, romanialainen puolue * Sosiaalidemokraattinen puolue, ruandalainen puolue * Sosiaalidemokraattinen puolue, serbialainen puolue * Sosiaalidemokraattinen puolue, tadžikistanilainen puolue * Sosiaalidemokraattinen puolue, uusiseelantilainen puolue * Sosiaalidemokraattinen puolue, virolainen puolue * Sosiaalidemokraattinen puolue, entinen yhdysvaltalainen puolue vuosina 1898–1901 Katso myös: * Afganistanin sosiaalidemokraattinen puolue * Albanian sosiaalidemokraattinen puolue * Bosnian ja Hertsegovinan sosiaalidemokraattinen puolue * Brasilian sosiaalidemokraattinen puolue * Euroopan sosiaalidemokraattinen puolue * Itävallan sosiaalidemokraattinen puolue * Korean sosiaalidemokraattinen puolue, pohjoiskorealainen puolue * Kroatian sosiaalidemokraattinen puolue * Liettuan sosiaalidemokraattinen puolue * Mauritiuksen sosiaalidemokraattinen puolue * Montenegron sosiaalidemokraattinen puolue * Romanian sosiaalidemokraattinen puolue, entinen puolue * Ruotsin sosiaalidemokraattinen puolue * DDR:n sosiaalidemokraattinen puolue, entinen puolue * Saksan riippumaton sosiaalidemokraattinen puolue, entinen puolue vuosina 1915–1931 * Saksan sosiaalidemokraattinen puolue * Slovakian Sosialidemokraattinen Puolue, entinen puolue * Suomen Sosialidemokraattinen Puolue * Sveitsin sosiaalidemokraattinen puolue * Tšekin sosiaalidemokraattinen puolue * Ukrainan sosiaalidemokraattinen puolue (yhdistynyt) * Venäjän sosiaalidemokraattinen puolue * Yhdistynyt sosiaalidemokraattinen puolue, guineabissaulainen puolue en:Partido Social Democrata
Bandanmeri

Bandanmeri on merialue Indonesian lähellä, osa Tyyntämerta mutta satojen saarien siitä erottama. Bandanmeren pinta-ala on 470 000 km2.Banda Sea Encyclopedia Britannica Se on itä-länsisuunnassa noin tuhat kilometriä leveä, pohjois-eteläsuuntaan noin puolet siitä. Bandanmeren rannikot ovat vaaraksi merenkululle, sillä siellä on lukuisia louhokkoisia karikkoja ja pieniä saaria. Merta reunustaviin saariin kuuluvat mm. Sulawesi, Buru, Seram ja Timor. == Lähteet == == Aiheesta muualla == Luokka:Tyynimeri Luokka:Indonesian maantiede
RBS15

RBS15 on ruotsalaisen Saab Bofors Dynamicsin valmistama meritorjuntaohjus, josta Suomessa käytetään nimitystä MTO85, tarkoittaen meritorjuntaohjusta vuodelta 1985. Alkuperäinen nimike RBS 15 on lyhennys sanasta robotsystem 15 eli ohjusjärjestelmä 15. Ohjuksen tehtävänä on pintamaalien, eli kaikkien muiden alusten paitsi sukellusveneiden torjunta. Laukaistu ohjus lentää alle äänennopeudella (<1.0 Mach) lähellä meren pintaa maaliinsa inertia- ja GPS- ohjattuna. Ohjusta käytetään Suomessa sekä merivoimien ohjusveneiltä että kuorma-autolavetilta laukaistavina versioina. Heinäkuussa 2018 ohjuksesta esiteltiin päivitetty versio RBS15 Gungnir. ==Tekniset tiedot== *Pituus: 433 cm *Halkaisija: 50 cm *Paino: 800 kg *Taistelulataus: 200 kg *Sytytin: isku- ja herätesytytin *Ohjausjärjestelmä: inertia-, GPS- ja tutkaohjautuva *Kantama: versiosta riippuen 70–200 km ==Versiot== *RBS-15 Mk. I: Moottorina ranskalainen Microturbo TRI-60, työntövoima 3,73 kN (380 khp/830 lbf). Kantama 70+ km *RBS-15F: Mk I muunnettuna lentokoneesta laukaistavaksi. Otettiin käyttöön 1989. *RBS-15 Mk. II: Suunniteltu laukaistavaksi maalta, lentokoneesta ja aluksista. Kantama 70+ km *RBS-15SF: Mk. II:n vientiversio Suomeen. Suomessa käytetty lyhenne on MTO85 (Meritorjuntaohjus 1985) *RBS-15 Mk. III: aluksesta laukaistava versio kyvyllä iskeä myös maalla sijaitseviin kohteisiin. Tuotanto aloitettiin 2004. Kantama 200 km. *RBS-15SF-3: Mk. III:n ja päivitetyn Mk. II:n vientiversio Suomeen, tunnetaan myös nimellä MTO85M *RBS-15 Mk. IV: Parhaillaan kehitettävänä. Kaksitoimiset sensorit, entistä pidempi kantama ja kehittyneempi tiedonsiirto. Taistelukärki on vaihdettavissa tehtävästä riippuen. Tulevat päivitykset voivat sisältää mahdollisuuden optimoida ominaisuudet maa- tai merimaaleja vastaan. == Käyttäjämaat == ===Nykyiset käyttäjät === * Merivoimien ohjuskorvetit ja rannikon liikkuvat ohjuspatterit. * Merivoimien Gawron-luokan fregatit. * Merivoimien ohjusveneet, Visby-luokan korvetit ja ilmavoimien Gripen -hävittäjäkoneet sekä rannikon liikkuvat ohjuspatterit. * Tulevaisuudessa Braunschweig-luokan korvetit ja F125-luokan fregatit sekä mahdollisesti Brandenburg-luokan fregatit. * Merivoimien ohjusveneet ja rannikon liikkuvat ohjuspatterit. ===Hankintaa suunnittelevat=== * Thaimaan kuninkaalliset ilmavoimat kaavailee varustavansa hankkimansa Gripen -hävittäjät RBS-15F -ohjuksin. * Turkin merivoimat kaavailee RBS-15Mk3 -ohjuksia uuteen Milgem -korvettiin. ===Entiset käyttäjät=== * Joitakin RBS-15 -ohjuksia hankittiin 1980-luvun lopulla entisen Jugoslavian merivoimille. == Lähteet == ==Aiheesta muualla== * MTO-85 Mervoimien sivulla * RBS15 Saabin sivuilla Luokka:Ruotsalaiset ohjukset Luokka:Meritorjuntaohjukset
Beni Hammadin Al Qal’a

Beni Hammadin Al Qal’a () on arkeologinen kohde Algeriassa lähellä Välimeren rannikkoa hieman Algeristä länteen. Alueella oli hammadidien berberivaltakunnan ensimmäinen pääkaupunki. Se perustettiin vuonna 1007 ja tuhottiin 1152. Alueen merkittävämpiä kohteita on suuri moskeija. Beni Hammadin Al Qal’a on listattu UNESCOn maailmanperintäkohteeksi. == Lähteet == == Aiheesta muualla == Luokka:Arkeologiset kohteet Algeriassa Luokka:Unescon maailmanperintökohteet Algeriassa Luokka:Algerian rakennukset ja rakennelmat
Helsinki-luokan ohjusvene

Helsinki-luokan ohjusveneet olivat Suomen merivoimien neljän vuosina 1981–1986 valmistetun aluksen muodostama ohjusveneluokka. Ne olivat Helsinki, Turku, Oulu ja Kotka. Luokan alukset on poistettu käytöstä 2000-luvun kuluessa ja ne korvattiin Rauma-luokan ohjusveneillä. Luokan viimeinen palveluksessa ollut alus Oulu kiinnittyi laituriin Pansiossa 14. heinäkuuta 2007 viimeisen merimatkansa päätteeksi palveltuaan lopun aikansa ohjusaseistuksesta riisuttuna vartioveneenä. == Suunnittelu ja rakentaminen == Toinen parlamentaarinen puolustuskomitea, joka jätti mietintönsä kesäkuussa 1976, suositteli poistumassa olevien moottoritykkiveneiden ja saattajien korvaamista iskukykyisillä taisteluveneillä. Mietinnön perusteella Wärtsilän Helsingin telakalta tilattiin vartiovene 80:n prototyyppi 17. lokakuuta 1978. Suunnitellun aluksen vaatimuksiksi asetettiin kolme eri aseistusvaihtoehtoa ja 32 solmun nopeus kaikissa Itämeren olosuhteissa. Aluksen mitoiksi tuli siten pituus 45 ja leveys 9 metriä sekä 280 tonnin uppouma. Nopeustavoitteen saavuttamiseksi alusten pääkoneina oli kolme dieselmoottoria, joiden yhteisteho oli 9000 kW. Pääkoneet pyörittivät säätölapapotkureita. Alusten runko oli pääosin alumiinia. == Alukset == Kotka ja Oulu myytiin vuonna 2008 KroatialleTurun Sanomat 15.10.2008 - Tarpeettomat ohjusveneet lähtevät Kroatiaan rahtilaivassa. Helsinki-luokan ohjusveneet Nimi Kölinlasku Vesille ValmisMeriupseeriyhdistys 2008 s. 172-173 Kohtalo Helsinki - 5. marraskuuta 1980 1. syyskuuta 1981 romutettu 2011 Turku - - 3. kesäkuuta 1985 romutettu 2011 Oulu - - 1. lokakuuta 1985 palveluksesta 2008 Kroatian laivastolle nimellä RTOP-42 Dubrovnik Kotka - - 16. kesäkuuta 1986 palveluksesta 2008 Kroatian laivastolle nimellä RTOP-41 Vukovar == Lähteet == * * === Viitteet === ==Aiheesta muualla== *Tekniikka & Talous: Patria toimitti ohjusveneitä Kroatiaan *